Man steel restaurant se toilet | Maroela Media
'n Man het Sondagaand 'n toiletbak uit 'n Subway-restaurant in Seattle, Amerika, gesteel.
Die man en sy gesin het omstreeks 19:45 die restaurant ingestap, en terwyl die gesin se bestelling voorberei is, het die man hom na die toilet gehaas. Hy het glo só lank vertoef dat sy gesin later sonder hom weg is.
Hy het later met 'n groot sak te voorskyn gekom en ook die restaurant verlaat. Personeel het gaan ondersoek instel, en gevind dat die vertrek erg verniel is. Die wasbak is met toiletpapier verstop, en die toiletbak skoonveld. Die toiletbak is glo ongeveer $550 (sowat R5 700) werd.
Lyk of die man 'n groot nood gehad het.
Seker besig met "renovations" tuis en die geld het min geword toe moet hy maar erens voorraad kry! ;)